ডায়েটিং করার ফলে ত্বক রুক্ষ হয়ে যাচ্ছে, চুল পড়ে যাচ্ছে এ ধরনের কথা অনেকেই বলে থাকেন। সঠিক নিয়মে ডায়েটিং না করলে এ সমস্যা হবেই। মনে রাখতে হবে দেহের প্রয়োজনে সব ধরনের খাদ্য উপাদানই পর্যাপ্ত পরিমাণে দরকার। এমন কিছু ডায়েটিং আছে যেখানে কম খাবার গ্রহণের মাধ্যমে বিভিন্ন পুষ্টি উপাদানের ঘাটতি দেহে ঘটিয়ে ফেলে। যার ফলে ত্বক রুক্ষ হবার সম্ভাবনা থাকে। যেমন চর্বি অবশ্যই খাওয়া যাবে তবে তা অসম্পৃক্ত চর্বি (মাছ-জলপাই-সূর্যমুখী-সয়াবিন তেল, বিভিন্ন জাতের বাদাম)। দিনে ৩-৪ বার কমপক্ষে ৫-৬ পরিবেশন, বিভিন্ন জাতের দেশি মৌসুমি ফলও খাবার অভ্যাস করতে হবে। প্রতিদিনের খাবারে ভিটামিন সি’ এবং ভিটামিন এ’র অন্তর্ভুক্তি যদি ডায়েটে থাকে তাহলে ত্বক রুক্ষ হবার সম্ভাবনা অনেক কম থাকে। সবচেয়ে বড় বিষয় ডায়েটের পাশাপাশি উপযুক্ত ফ্রি-হ্যান্ড এক্সারসাইজ কখনও ত্বকের ওপর কোনো বিরূপ প্রভাব ফেলে না।